open-index/open-wikipedia-markdown huggingface dataset:
Barreira Uzbekistán-Kirguizistán

A **Barreria de Uzbekistán e Kirguizistán** é unha barreira fronteiriza feita para previr a infiltración terrorista. A construción comezou en 1999 após ataques bomba en Tashkent, capital uzbeka, feita por organizacións Islámicas procendentes de Kirguizistán. O valado, unilateralmente erguido en territorio disputado causou dificultades económicas nas áreas agrícolas do val do Fergana e separou moitas familias nesta rexión tradicionalmente integrada.

## Efectos e consecuencias
### Consecuencias económicas
Sucesos coma a eliminación dunha sección de 2 metros de valado na estrada entre Osh e a pequena cidade provincial de Aravon en xaneiro do 2000, provocou frustración na poboación local da rexión fronteiriza e cidadáns uzbekos aproveitaron para facer contrabando e enviar bens a Kirguizistán para alí vendelos.

O 14 de maio de 2005, un día despois do masacre de Andijan, uzbekos locais tomaron o control en Qorasuv cidade fronteiriza con Kirguizistán, tomando edificios do goberno e atacando ao alcalde. Centos de uzbekos tentaron saír do país pola situación política e dous pontes foron reconstruídas cun esforzo para revivir o comercio con Kirguizistán.

### Conflitos entre comunidades
O sur de Kirguizistán é fogar dunha visíbel minoría uzbeka. Nos anos 90, ao comezo da construción da barreira, provocouse unha tensión entre uzbekos e a maioría kirguiz, levando a altercados que provocaron 170 mortos. As seguidas disputas de territorio entre Kirguizistán e Uzbekistán en 1999 foron engadidas nas tensións.

## Notas
Arca do Rabós

A **Arca do Rabós** é un monumento megalítico situado nas proximidades da aldea de Rabós da parroquia de Baíñas, no concello de Vimianzo. Forma parte do Parque Arqueolóxico do Megalitismo da Costa da Morte.
## Descrición 
Desde o chan do Cabral a Rabós e Baíñas esténdese un extenso campo de mámoas coñecido como Necrópole do Rabós. Esta zona caracterízase por seren terreos con pequenas lombas topográficas e existencia de brañas. Unha típica paisaxe megalítica que deixa ao descuberto no Rabós parte dunha anta: a Arca.

Conserva parte da tampa da cámara poligonal, soportada por dous esteos inclinados cara ao interior. Consérvase tamén parte do corredor (tres chantas verticais) orientado cara ao leste nesta mámoa profundamente profanada.

Segundo o experto Ramón Boga Moscoso, a cámara tería sete esteos dos que só se conservan dous, tamén comenta que se poden conservar gravados no seu interior.

## Véxase tamén 
### Outros artigos 
* Megálito
* Dolmen
* Megálitos de Galicia
Ch

miniatura|Ch.
**Ch** é un dígrafo do alfabeto latino empregado en varias linguas para representar diversos sons, cuxo nome é masculino (o **ce hache**, os **ce haches**). En galego representa unha consoante africada postalveolar xorda [tʃ].

## Historia 
O dígrafo foi usado por primeira vez en latín dende o século II a.C. para transliterar o son da letra grega khi en préstamos desta lingua. No período clásico, os gregos pronunciábano como unha oclusiva velar xorda aspirada [kʰ]. No grego posclásico (koiné e moderno) este son evolucionou a un fricativo [x]. Dado que o son non se empregaba nas propias palabras latinas (con algunhas excepcións como *pulcher* 'fermoso', onde o son orixinal [k] foi influenciado por [l] ou [r]), no latín vulgar a pronuncia era [k].
Bárbara Iglesias

**Bárbara Iglesias**, nada en Arcade (Soutomaior) en 1992, é unha piloto galega de bobsleigh. No ano 2012 converteuse na primeira muller española en participar nunha proba oficial da especialidade durante a disputa da proba correspondente a Copa de Europa en Igls, Austria.

## Traxectoria 
Bárbara comezou participando en deportes inercia como as carrilanas ou as gravity bikes. Javier Piquero propúxolle formar parte do primeiro equipo feminino español de bobsleigh da historia xunto coa asturiana Noemi Pérez. Sendo esta especialidade deportiva tan minoritaria tanto en Galicia como no resto de España, os medios cos que conta son escasos e a distancia cos países punteiros a nivel mundial é moi grande. Dende o ano 2013 a expiloto Oxana Tatchina uniuse ó equipo español como adestradora, achegando a Bárbara e ó resto do equipo a súa experiencia acumulada durante moitos anos representando a Rusia na elite do bobsleigh mundial.

En torno a historia de Bárbara xira o documental *O Tempo Futuro* (2017), que segue os pasos da deportista ao longo dunha tempada.

## Notas
Superman II

***Superman II*** é un filme de 1980 de produción británico-estadounidense dirixido por Richard Lester. Baséase no personaxe de DC Comics Superman. É a secuela do filme de 1978 *Superman: The Movie* e está protagonizado por Gene Hackman, Christopher Reeve, Terence Stamp, Ned Beatty, Sarah Douglas, Margot Kidder e Jack O'Halloran. O filme foi estreado en Australia e en Europa o 4 de decembro de 1980, e noutros países ó longo do ano 1981. Estreouse en galego na TVG o 6 de decembro de 2009.

## Personaxes 
* Gene Hackman como Lex Luthor
* Christopher Reeve como Clark Kent / Superman
* Ned Beatty como Otis
* Jackie Cooper como Perry White
* Sarah Douglas como Ursa
* Margot Kidder como Lois Lane
* Jack O'Halloran como Non
* Valerie Perrine como Eve Teschmacher
* Susannah York como Lara
* Clifton James como Sheriff
* E.G. Marshall como Presidente dos Estados Unidos de América
* Marc McClure como Jimmy Olsen
* Terence Stamp como Xeneral Zod

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Arquiña de Vilaseco

A **Arquiña de Vilaseco** é un monumento megalítico situado nas proximidades do lugar de Vilaseco da parroquia de Castrelo, no concello de Vimianzo. Forma parte do Parque Arqueolóxico do Megalitismo da Costa da Morte.

## Descrición 
A mámoa está situada nunha típica paisaxe megalítica con brañas e pequenos lombos topográficos, dominando a contorna, sobre todo cara ao oeste e ao norte onde adquire uns tres metros de altura. Chama a atención a gran dimensión do túmulo, de 37 metros de longo por 32 de largo.

No interior, atópase unha anta máis modesta para o tamaño da mámoa. De estrutura clásica, con cámara poligonal e corredor desenvolvido cara ao leste. A falta dunha escavación en profundidade, consérvanse catro esteos da cámara, e aparece un do corredor ademais da propia tampa. O máis probábel é que as pedras que faltan estean a formar parte do muro divisorio das leiras, muro que divide en dous o monumento. Con todo, o seu estado de conservación é bo, dada a pouca profundidade do cono de violación.

En outubro de 2014 uns traballos de reforestación danaron tanto a mámoa como a anta.

## Notas 
## Véxase tamén 
### Outros artigos 
* Megalitismo en Galicia
* Dolmen
* Mámoa
Marie Tussaud

**Anna Maria** "**Marie**" **Tussaud**, nada como **Grosholtz** o 1 de decembro de 1761, e finada o 16 de abril de 1850, foi unha artista francesa coñecida polas súas esculturas de cera e por Madame Tussauds, o museo de cera que ela fundou en Londres.

## Véxase tamén 
### Bibliografía 
*Cottrell, Leonard (1951). *Madame Tussaud*. Londres: The Camelot Press.
*Hayley, R. M. (1878). *Memoirs of Madame Tussaud: Her Eventful History*. Londres: George Routledge and Sons.
*Leslie, Anita; Chapman, Pauline (1978). *Madame Tussaud, Waxworker Extraordinary*. Londres: Hutchinson.
*Tussaud, Marie (1838). Hervé, Francis, ed.. ''Madame Tussaud's Memoirs and Reminiscences of France''. Londres: Saunders and Otley.
Ara glaucogularis

O ***Ara glaucogularis***, anteriormente *Ara caninde*, é un guacamaio endémico dunha pequena área do norte e centro de Bolivia, coñecida como os Llanos de Moxos. Esta especie está considerada como patrimonio de Bolivia, e as estimacións recentes de poboación suxiren que entre 350 e 400 individuos viven aínda en liberdade. A principal causa da súa mingua é a captura para o comercio de mascotas. Está considerado en perigo crítco e está protexido por leis anticomercio.

## Notas
Amazona lilacina

O ***Amazona lilacina*** é unha especie de papagaio amazónico nativo de Ecuador en América do Sur. Polo xeral, esta especie é máis cativa ca outras especies relacionadas, cun peteiro negro e coloración máis atenuada. O *Amazona lilacina* considérase unha especie propicia como animal de compaña por mor do seu temperamento xentil, afectivo e agradable.

## Notas 
## Véxase tamén 
### Ligazóns externas 
*Amazona lilacina - Ecuador Amazon
Guacamaio xacinto

O **guacamaio xacinto**, ou **guacamaio azul**, (*Anodorhynchus hyacinthinus*), é un guacamaio nativa da América do Sur central e oriental. Cunha lonxitude (dende a testa até a punta da súa cola) de 100&nbsp;cm é a meirande de tódalas especies de papagaios. É o meirande guacamaio e maior especie voadora de papagaio, xa que o kakapo de Nova Zelandia (duns 3,5&nbsp;kg de peso) non pode voar.

## Notas 
## Véxase tamén 
### Bibliografía 
*
Pedra Vixía

A **Pedra Vixía** é un monumento megalítico situado na parroquia de Lamas, no concello de Zas. Forma parte do Parque Arqueolóxico do Megalitismo da Costa da Morte.
## Descrición 
Esta anta atópase inserida nunha mámoa circular que mide arredor de 15 metros de diámetro. A estrutura está moi alterada e en moi malas condicións. Así, nove dos once esteos foron desprazados na década de 1950 por un veciño que aproveitou as pedras para a cimentación da súa vivenda. Semella que a cámara é de tipo poligonal tendente ao círculo e que o corredor de acceso mira cara ao leste. Conserva dous esteos na cuberta. O que fora a pedra cobertora concrétase nun bloque granítico rectangular que fica apoiado nun dos esteos da cámara, mide un metro e oitenta centímetros de alto por un metro e trinta de largo.

## Véxase tamén 
### Bibliografía 
*
### Outros artigos 
* Megalitismo en Galicia
* Mámoa
* Lista de megálitos de Galicia
Strigops habroptilus

O ***Strigops habroptilus***, en , (Gray, 1845), é unha especie de papagaio terrestre non voador e nocturno da superfamilia *Strigopoidea*. É un animal endémico de Nova Zelandia.

## Ecoloxía e comportamento 
A actual Nova Zelandia ten un clima temperado e houbo varios períodos de clima tropical e glacial no pasado, desde a súa orixe máis próxima ao ecuador á súa actual deriva cara ao polo sur. A especie antecesora do *kākāpō* e a do xénero próximo *Nestor* quedaron illadas no que hoxe é Nova Zelandia, cando o territorio se separou de Gondwana, hai 82 millóns de anos. Hai uns 70 millóns de anos o xénero kakapo separouse do xénero *Nestor*. En ausencia de depredadores cuadrúpedes como os mamíferos (xa que só había depredadores de sangue frío e aves que ameazaban o seu nicho nocturno nos bosques), e co paso do tempo, fixéronse de maior tamaño, máis pesados ​​e perderon a capacidade de voar. Vivían nunha gran variedade de hábitats. Especializados en climas fríos, sobreviviron ás distintas idades de xeo que sufriu Nova Zelandia. As primeiras especies de orixe tropical foron desenvolvendo un grande illamento térmico ausente, e adaptáronse a unha alimentación nova, máis dura e ecoloxicamente diferente: a ausencia de grandes árbores tropicais con flores e froitos durante todo o ano.

A especie é principalmente nocturna. Como non poden voar, son excelentes escaladores, ascendendo á cima das árbores máis altas. Tamén son capaces de usar as súas ás como paracaídas cando se mergullan desde grandes alturas, frotando até o chan. Tras perderen a capacidade de voar, os kakapos desenvolveron unhas pernas moi fortes e son capaces de correr a unha boa velocidade, pero non poden manter esta velocidade durante longas distancias.

Son xeralmente herbívoros e comen unha gran variedade de plantas, sementes, froitos e pole. 

Os kakapos son naturalmente curiosos e, vivindo solitarios en lugares remotos, sábese que se entreteñen en compañía de humanos.

Un comportamento que non lle serviu ben ao kakapo é a súa reacción ante unha ameaza ou un depredador. Cando se ve ameazado, simplemente conxélase intentando mesturarse coa vexetación, coa que se parecen moito. Esta foi unha grande estratexia para evitar o seu grande inimigo, a xigantesca aguia de Haast, pero non o protexe contra os mamíferos introducidos, como cans, gatos etc.

## Notas 
## Véxase tamén 
### Bibliografía 
*Ballance, Alison: "Kakapo. Rescued from the brink of extinction" Craig Potton Publishing, Nelson 2010. 216 páxinas. ISBN 978-1-877517-27-3
*
Don Tetto

**Don Tetto** é un grupo de música colombiano de rock, integrada por Diego Pulecio (voz), Carlos León Gómez (guitarra), Jaime Valderrama (baixo) e Jaime Medina (batería). Foi formado no ano 2003 por Diego Pulecio e Carlos León Gómez na cidade de Bogotá.

## Discografía 
### Álbums de estudio 
* *Lo que no sabías* (2007)
* *Miénteme, prométeme* (2010)
* *Don Tetto* (2014)

### Álbums ó vivo 
* *Lo que no sabías - Tour (en vivo Bogotá)* (2009)
* *360° (en vivo Bogotá)* (2013)
Gualdim Pais

**Gualdim Pais**, nado en Amares en 1118 e finado en Tomar en 1195, foi un cruzado portugués, Frade Templario e Cabaleiro de Afonso I de Portugal (1128-1185). Foi o fundador da cidade de Tomar.

## Biografía 
Fillo de Paio Ramires e de Gontrode Soares, foi criado no Mosteiro de Santa Cruz de Coímbra e ficou moi cedo ó servizo do futuro Rei, D. Afonso Henriques, combatendo a carón dos seus irmáns de armas, os cabaleiros Mem Ramires e Martim Moniz, en todas as batallas contra os mouros para conquistar o reino. Foi ordenado Cabaleiro polo soberano na Batalla de Ourique (1139).

Partiu despois para o Reino de Xerusalém, na Palestina, onde militou durante cinco anos como Cabaleiro da Orde dos Templarios, participando no cerco á cidade de Jafa.

Ó retornar, foi ordenado como cuarto Gran-Mestre da Orde en Portugal (1157), entón situado en Soure, onde tiñan castelo dende 1128 (Castelo de Soure) por doazón de D. Teresa. Fundou, nesa cualidade, o Castelo de Tomar e o Convento de Cristo (1160), que se converteu o Cuartel-Xeral dos Templarios en territorio portugués, dando foral á nova vila no ano de 1162.

Tamén fundou o Castelo de Almourol, o de Idanha, o de Monsanto e o de Pombal. Deu foral a Pombal en 1174.

Cercado en 1190 en Tomar polas forzas do Imperio almohade baixo o mando do Califa Abu Yusuf Ya'qub al-Mansur, conseguiu defender o Castelo contra un efectivo numericamente superior, detendo así a invasión do norte do Reino de Portugal por esta parte.

Faleceu en Tomar no ano de 1195, e alí atópase sepultado, na Igrexa de Santa María dos Olivais.
Stranger Things

***Stranger Things*** é unha serie de televisión estadounidense do xénero sobrenatural, ciencia ficción e terror creada polos Irmáns Duffer. Foi escrita e dirixida por Matt e Ross Duffer e o seu produtor executivo é Shawn Levy. A primeira tempada, estreada en xullo de 
2016, está protagonizada por Winona Ryder, David Harbour, Finn Wolfhard, Millie Bobby Brown, Gaten Matarazzo, Caleb McLaughlin, Natalia Dyer, Charlie Heaton, Cara Buono e Matthew Modine, xunto con Noah Schnapp e Joe Keery nos papeis secundarios. Na segunda tempada, Schnapp e Keery foron promovidos a actores principais, xunto coas incorporacións Sadie Sink, Dacre Montgomery, Sean Astin e Paul Reiser.

Está ambientada na vila ficticia de Hawkins, Indiana, na década de 1980. A primeira tempada céntrase na investigación da desaparición dun rapaz no medio de eventos sobrenaturais en toda a vila, nos que está implicada unha rapaza con habilidades psicocinéticas. A rapaza axuda ós amigos do desaparecido a atopalo. A segunda tempada, titulada *Stranger Things 2*, ocorre un ano despois da primeira, e conta as dificultades dos personaxes de volver á normalidade despois dos eventos ocorridos na primeira tempada.

Estreouse a través da canle Netflix o 15 de xullo de 2016. Recibiu a aclamación da crítica pola súa caracterización, a atmosfera, as actuacións, a banda sonora, o guión e as homenaxes ós filmes da década de 1980. Recibiu tamén varios premios e nomeamentos, incluíndo o Screen Actors Guild ó mellor conxunto de actores dunha serie dramática, e dezaoito nomeamentos ós premios Primetime Emmy. O 31 de agosto de 2016, Netflix renovou a serie para unha segunda tempada de nove episodios, que foi estreada o 27 de outubro de 2017. Os irmáns Duffer confirmaron que a serie continuaría nunha terceira tempada, co obxectivo de concluíla na quinta tempada.

## Personaxes 
* Winona Ryder como Joyce Byers
* David Harbour como Xefe Jim Hopper
* Finn Wolfhard como Mike Wheeler
* Millie Bobby Brown como Jane "Eleven" Ives ("El")
* Gaten Matarazzo como Dustin Henderson
* Caleb McLaughlin como Lucas Sinclair
* Charlie Heaton como Jonathan Byers* Cara Buono como Karen Wheeler
* Matthew Modine como Dr. Martin Brenner

### Recorrentes 
* Noah Schnapp como Will Byers
* Joe Keery como Steve Harrington
* Shannon Purser como Barbara "Barb" Holland
* Ross Partridge como Lonnie
* Rob Morgan como Oficial Powell
* John Paul Reynolds como Oficial Callahan
* Randall P. Havens como Scott Clarke
*Aimee Mullins como Terry Ives

## Notas 
## Véxase tamén 
### Ligazóns externas 
* Páxina oficial
* 
* Ficha en Metacritic 
* Ficha en RottenTomatoes
Abel López Soto

**Abel López Soto**, nado en 1954, é un docente e político galego retirado. Foi en dúas etapas distintas alcalde de Sada e líder do Bloque Nacionalista Galego no concello durante case vinte anos.

## Traxectoria 
Após as eleccións municipais de 2003 accedeu á alcaldía de Sada logo de máis de vinte anos ininterrompidos de gobernos de Ramón Rodríguez Ares. Foi investido co apoio do Partido dos Socialistas de Galicia-PSOE e un partido independente local.
Porén, en menos dun ano, o edil tránsfuga do PSOE José Luis Santamaría apoiou a Rodríguez Ares nunha moción de censura que lle devolvería a alcaldía a este último para o que quedaba de mandato. Este feito provocou as protestas na rúa de milleiros de veciños e a expulsión de Rodríguez Ares do Partido Popular..

Nas eleccións municipais de 2011 volveu conseguir que o seu partido repetise como lista máis votada. Mais desta volta, os resultados acadados non foron abondo para evitar un pacto entre o novo Partido Demócrata Sada Popular de Rodríguez Ares e o PP, que outorgou a alcaldía ao líder deste último partido, Ernesto Anido.

Pasaría novamente tres anos máis na oposición até que en setembro de 2014 fixo pública a súa renuncia a anovar como candidato do BNG para as eleccións municipais de 2015.

## Notas 
## Véxase tamén 
### Outros artigos 
* Eleccións municipais en Sada
Andrés Cepeda

**Andrés Cepeda**, nado en Bogotá o 7 de xullo de 1973, é un cantante e compositor colombiano. Gañador do Grammy Latino no 2013 na categoría Mellor Álbum vocal pop tradicional co seu álbum "Lo Mejor que hay en mi vida". É adestrador do programa musical La Voz Colombia e tamén de la voz kids.

## Discografía 
### Con Poligamia 
* *Una vocación* (1993)
* *Vueltas y Vueltas* (1995)
* *Promotal 500mg* (1996)
* *Buenas Noches Muchas Gracias* (1998)

### Como solista 
* *Sé Morir* (1999)
* *El Carpintero* (2001)
* *Siempre queda una canción* (2002)
* *Canción Rota* (2003)
* *Para Amarte Mejor* (2005)
* *Día Tras Día* (2009) 
* *Vivo en Directo (DVD e CD)* (2010-2012)
* *Lo Mejor Que hay En Mi Vida* (2012)
* *Banda Sonora* (2012) 
* *Mil Ciudades* (2015)

## Notas 
## Véxase tamén 
### Ligazóns externas 
* Páxina oficial
David A. R. White

**David A. R. White**, nado en Dodge City (Kansas) o 12 de maio de 1970, é un actor, director, guionista, produtor e actor de dobraxe estadounidense.

## Véxase tamén 
### Ligazóns externas 
*
Casa da Navegación

A **Casa da Navegación** é un espazo expositivo de titularidade municipal do concello de Baiona, na provincia de Pontevedra.

## Descrición 
O museo, proxecto que comezou no ano 2009, costeado pola Deputación provincial de Pontevedra e o concello de Baiona, foi inaugurado o 1 de marzo de 2015 por representantes doutras dúas institucións: o presidente da Xunta de Galicia, Alberto Núñez Feijóo, e a daquela ministra de Fomento, Ana Pastor Julián

O edificio, a Casa María Carvajal, que anteriormente foi casa do concello, foi rehabilitado para o uso actual. De dous andares, alberga unha colección procedente, en parte, do Museo do Mar de Galicia e o Museo Provincial de Pontevedra, onde estaba en depósito, que inclúe unha réplica feita no 2001 da Carta Puebla fundacional de Afonso IX, cartografía da colección de Román Pereiro Alonso e outros documentos, pezas arqueolóxicas (unha lauda sepulcral, unha moeda do século XIII e fragmentos de cerámica), unha maqueta da carabela Pinta feita en 1985, o robot submarino RU-27, mobiliario (entre o que destaca o arquivo do corrixidor), aparellos de pesca cedidos por Remigio Leyenda, fotografías cedidas por Esperanza Fernández Vernet, instrumentos de navegación, obxectos procedentes de naufraxios, vellas lámpadas do faro Silleiro e dúas pequenas pezas de artillaría.

## Crítica 
En 2015 o Valedor do Pobo abriu un expediente por ter o museo todo o texto exposto (tanto as placas dos obxectos como os paneis de gran formato) exclusivamente en castelán e inglés, excluído a lingua galega. O concello alegou falta de espazo e que a exposición estaba orientada a un público estranxeiro.

## Galería de imaxes 
## Notas 
## Véxase tamén 
### Outros artigos 
* Fortaleza de Monte do Boi
* Centro de Interpretación da Batalla e o Patrimonio Cultural de Rande
### Ligazóns externas 
* Museos de Galicia Xunta de Galicia.
* Turismo Rías baixas  Deputación de Pontevedra.
* Inventario de materiais e inventario de pezas arqueolóxicas do proxecto, 2013, Deputación de Pontevedra .
Lingua dzongkha

A **lingua dzongkha** (རྫོང་ཁ་; transliterado: *rdzong-kha*, *Dzongkha*), ocasionalmente **Ngalopkha** ("lingua do pobo ngalop"), é a lingua nacional de Bután. A palabra "dzongkha" significa a lingua (*kha*) falada en *dzong* "fortalezas". A arquitectura dzong a xeito de fortalezas é característica dos mosteiros creados a través de Bután polo seu unificador, Ngawang Namgyal, o primeiro Zhabdrung Rinpoche, no século XVII. O dzongkha está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en dzongkha
### Bibliografía 
* Mazaudon, Martine. 1985. “Dzongkha Number Systems.” S. Ratanakul, D. Thomas & S. Premsirat (eds.). Southeast Asian Linguistic Studies presented to André-G. Haudricourt. Bangkok: Mahidol University. 124-57
* Mazaudon, Martine & Boyd Michailovsky. 1988. “Lost syllables and tone contour in Dzongkha (Bhutan).” David Bradley, Eugénie J.A. Henderson & Martine Mazaudon (eds.). Prosodic analysis and Asian linguistics: to honour R.K. Sprigg. (Pacific Linguistics, Series C-104). 115-36
Telescopio esférico de cincocentos metros de apertura

miniatura|dereita|Telescopio esférico.
O **Telescopio esférico de cincocentos metros de apertura** (en inglés **Five-hundred-meter Aperture Spherical radio Telescope** ou **FAST**; en ) ou **Tianyan** (en ) é un radiotelescopio que comezou a funcionar en xaneiro de 2020 nunha conca natural de Da Wo Dang (en  大窝凼洼地), no Condado de Pingtang, provincia Guizhou, no suroeste da China.
## Historia
Planificado no 2001, a construción do proxecto FAST comezou en 2011 e estivo en probas dende setembro de 2016. Con 500 m de diámetro é o segundo radiotelescopio máis grande do mundo despois do ruso RATAN-600, o cal ten unha apertura de baixa densidade de enchido. Por esa característica, o FAST considérase o máis grande do mundo, superior ó de Arecibo, que deixou de funcionar en 2020. Custou 700 millóns de iuans (arredor de 110 millóns de dólares). Asegúrase que pode escanear dobre cantidade de ceo que o de Arecibo, multiplicando por catro a súa sensibilidade. Consta de 4450 paneis.

Para evitar interferencias foron desaloxadas unhas 10 000 persoas dos seus arredores.

## Notas
Bewitched

***Bewitched*** é unha serie de televisión estadounidense de fantasía e comedia, estreada en oito tempadas a través da ABC dende o 17 de setembro de 1964 até o 25 de marzo de 1972. Foi creada por Sol Saks baixo a dirección executiva de Harry Ackerman, e está protagonizada por Elizabeth Montgomery, Dick York (1964–1969), Agnes Moorehead e David White. Dick Sargent substituíu a un enfermo York nas tres últimas tempadas (1969–1972). A serie conta a historia dunha meiga que casa cun home mortal corrente, e leva a vida dunha típica muller dun barrio residencial. *Bewitched* gozou dunha gran popularidade, sendo o programa número dous dos Estados Unidos na súa primeira tempada, e converténdose na comedia de situación de temática sobrenatural máis lonxeva nas décadas de 1960 e 1970.

## Véxase tamén 
### Ligazóns externas 
*
Lista de misións diplomáticas en Macau

400px|dereita|miniatura|Misións diplomáticas en Macau.
Esta é unha lista das **misións diplomáticas en Macau**. Na actualidade, Macau acolle 13 consulados.

## Consulados xerais
250px|miniatura|dereita|Consulado de Portugal en Macau.
*
*
*
*
200px|miniatura|dereita|*Distany Plaza*, sede da Oficina Económica e Cultural de Taipei.
## Consulados honoríficos
*
*
*
*
*
*
*
*
*

## Relacións coa China
A Oficina Laison do Goberno Central da República Popular da China en Macau é a oficina representativa do goberno central en Macau. Foi establecida o 21 de setembro de 1987 como a **Axencia de Novas Xinhua**. Adoptou o seu nome actual o 18 de xaneiro do 2000.

## Relacións con Taiwán
A Oficina Económica e Cultural de Taipei en Macau, tamén coñecida como *Taipei Trade and Tourism Office* entre o 1989 e 1999 e *Taipei Economic and Cultural Center* entre 1999 e o 2011, é a *de facto* misión diplomática de Taiwán en Macau.

## Notas
The Proposal

***The Proposal*** é un filme estadounidense dirixido por Anne Fletcher e escrito por Peter Chiarelli que se estreou no 2009. Está protagonizado por Ryan Reynolds e Sandra Bullock, xunto con Betty White, Mary Steenburgen e Craig T. Nelson nos papeis secundarios. O filme foi producido por Mandeville Films e foi estreado o 19 de xuño de 2009 en América do Norte por Touchstone Pictures.

## Personaxes 
* Ryan Reynolds como Andrew Paxton
* Sandra Bullock como Margaret Tate
* Mary Steenburgen como Grace Paxton
* Craig T. Nelson como Joe Paxton
* Betty White como Avoa Annie "Gammy"
* Denis O'Hare como Mr. Gilbertson
* Oscar Nuñez como Ramone
* Malin Åkerman como Gertrude
* Michael Nouri como Bergen
* Aasif Mandvi como Bob Spaulding
* Michael Mosley como Chuck

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Guerra contra o terrorismo

A **Guerra contra o terrorismo** (en , **WoT**), é unha campaña militar internacional dirixida polos Estados Unidos de América e o Reino Unido co apoio dos membros da OTAN e outros países, que comezou despois dos atentados do 11 de setembro de 2001 nos Estados Unidos. O presidente George W. Bush empregou por vez primeira o termo "*War on Terror*" o 20 de setembro de 2001.

## Notas 
## Véxase tamén 
### Ligazóns externas 
* Jackson, Richard. *Writing the War on Terrorism: Language, Politics and Counter-Terrorism*. Manchester & Nova York: Manchester University Press, 2005. ISBN 0719071216.
Floración de algas

A **floración** ou ***bloom*** de algas é un crecemento rápido ou acumulación de microalgas en augas doces ou mariñas. Adóitanse recoñecer por descoloración das augas. Ás floracións producidas por cianobacterias chámanselles floracións de algas azul-verdosas. As mareas vermellas son outro tipo de floración debido ao aumento da biomasa especies de dinoflaxelados. Só nalgúns casos, cando existe altas concentracións en puntos locais como baías ou estuarios, poden ter efectos nocivos no consumo humano. As floracións de algas que derivan en efectos prexudiciais para animais ou para o consumo humano denomínanse floracións de algas nocivas. Non todas as floracións de algas nocivas causan unha coloración das augas. Cando o teñen, móstranse como un caso máis das mareas vermellas.

## Notas 
## Véxase tamén 
### Outros artigos 
* Marea vermella
* Floración de algas nocivas
Valor p

Na estatística clásica, o '*valor *p*** (tamén chamado de **nivel descritivo** ou **probabilidade de significación**), é a probabilidade de obter unha estatística de proba igual ou mellor que aquela observada nunha mostra, baixo a hipótese nula. Por exemplo, en probas de hipótese, pódese rexeitar a hipótese nula co 5% no caso de que o **valor-*p*** sexa menor que 5&nbsp;%. Así, outra interpretación para o **valor *p***, é que este é o menor nivel de significación co que se rexeitaría a hipótese nula. En termos xerais, un **valor *p'''* pequeno significa que a probabilidade de obter un valor da estatística de proba como o observado é moi improbábel, levando así ao rexeitamento da hipótese nula.

Nunha proba clásica de hipóteses, defínense dúas hipóteses, a *nula* (H0) e a *alternativa* (HA). En moitas aplicacións da estatística, por convenio defínese a hipótese alternativa como a hipótese formulada polo pescudador, mentres que a hipótese nula é o seu complementario. En principio, a hipótese nula considérase certa. Ao confrontarmos a hipótese nula cos achados dunha mostra aleatoria tomada dunha poboación de interese, verifícase a súa plausibilidade en termos probabilísticos, o que nos leva a rexeitarmos ou non H0. Se non rexeitamos H0, tomámola como certa; en caso contrario, tomamos HA como certa.

Por utilizarmos nesta toma de decisión unha mostra (unha parte da poboación) e non a poboación enteira, podemos cometer dous tipos de erro. Cometemos un erro ***tipo I*** cando rexeitamos H0 e H0 é certa, e cometemos un erro ***tipo II*** cando non rexeitamos H0 e H0 é falsa. A táboa abaixo describe estas situacións.

A probabilidade de cometermos un erro tipo I é chamada de *nivel de significación*, denotado pola letra grega α. O nivel de significación é determinado xeralmente polo pescudador antes da recollida dos datos. En moitas aplicacións da estatística, o nivel de significación fíxase tradicionalmente en 0,05.

Con base nestes conceptos, podemos definir o *valor p* como a menor escolla que fariamos para o nivel de significación, de forma que rexeitariamos H0. Por exemplo, se supomos que o nivel de significación foi fixado en α = 0,05. Un *valor p* igual a 0,20 indica que se rexeitaría H0 se tivésemos escollido un nivel de significación de 0,20, polo menos. Como escollemos α = 0,05, non se rexeita H0. Isto leva a unha regra simplista, máis usual, onde se rexeita H0 se o *valor p* é menor que α e non se rexeita no caso contrario.

Cómpre ter moita cautela na interpretación dun *valor p'', dado que esta medida está bastante influenciada polo tamaño da mostra. As mostras grandes tenden a producir valores p pequenos, aínda que o efecto observado non teña grande importancia práctica, mentres mostras pequenas tenden a producir valores p grandes, aínda que exista un importante efecto nun punto de vista práctico. Por iso, o uso dos valores p nas pescudas médicas foi bastante criticado por varios autores.

## Notas 
## Véxase tamén 
### Outros artigos 
* Intervalo de confianza
* Hipótese nula
* Contraste de hipóteses
Helen Brotherton

**Helen Alice Jane Brotherton**, nada o 9 de febreiro de 1914 e finada o 6 de agosto de 2009, foi unha conservacionista inglesa. Foi a fundadora do tratado de conservación de Dorset (*Dorser Wildlife Trust*).

## Traxectoria 
Helen Brotherton naceu en Harscott, Lincolnshire e criouse en Leamington Spa, filla de Eric e Helen Jakeman Brotherton. Estudou para mestra en Roehampton.
miniatura|Sinal da Illa Brownsea.

### Carreira 
O seu primeiro traballo como mestra foi en Norwich High School for Girls. Durante a segunda guerra mundial, uniuse ó Servizo de Mulleres Voluntarias, e posteriormente foi a Sick Bays en Warwickshire, polo cal recibiu a Medalla do Imperio Británico en 1943. Despois da guerra, trasladouse a Poole, Dorset, para coidar da súa nai, xa maior. Unha grande observadora de paxaros, foi voluntaria no Grupo de Ornitoloxía de Dorset, e foi a través dese grupo que coñeceu os problemas ambientais de Dorset. Navegou coa súa propia embarcación ata Illa Brownsea para facer exploracións, co apoio da dona exclusiva da illa, Mary Bonham-Christie, mais en contra do veto de acceso público. A comezos da década de 1960, despois da morte Bonham-Christie, Brotherton organizou un grupo para opoñerse ó desenvolvemento da illa Brownsea, xa que ameazaba o hábitat de aves ameazadas. Grazas ós esforzos do seu grupo, o National Trust fíxose propietario de Brownsea, e o grupo desenvolveu a Dorset Wildlife Trust. Helen Brotherton foi a súa primeira e máis lonxeva secretaria. En 1963, foi galardoada polo seu traballo medioambiental.

## Notas
Partido Demócrata Sada Popular

O **Partido Demócrata Sada Popular** (PDSP) é un partido de ámbito local con sede no concello de Sada. Dende 2019 non ten representación institucional.

## Historia 
Foi creado en 2005 por Ramón Rodríguez Ares, logo de que o Partido Popular (PP) o expulsase en 2004 por recuperar a alcaldía de Sada grazas ao voto dun concelleiro tránsfuga do Partido Socialista Obrero Español (PSOE), cumprindo así co pacto antitransfuguismo que ambas as formacións acordaran tempo atrás. Acompañárono membros da súa agrupación local, que tamén abandonaron o PP, así como o edil tránsfuga Jose Luis Santamaría.

A súa candidatura para as eleccións municipais de 2007 non acadou os concelleiros precisos para anovar a alcaldía e Rodríguez Ares tivo que ceder o seu posto á fronte do concello a Abel López Soto, do Bloque Nacionalista Galego (BNG), investido grazas ao apoio do PSOE e á abstención da Agrupación Sada Unida.

Para as eleccións municipais de 2011, o PDSP volveu ser a segunda forza máis votada, mais desta volta co mesmo número de concelleiros cá primeira (novamente a do BNG). Co apoio dos concelleiros acadados polo PP podería ter recuperado a alcaldía para Rodríguez Ares, porén, un acordo entre PDSP e PP permitiu investir como alcalde a Ernesto Anido, candidato desta última forza (terceira en votos), e Rodríguez Ares foi designado Tenente de Alcalde.

Con todo, as relacións entre o PDSP e o equipo de Ernesto Anido foron deteriorándose e após as eleccións municipais de 2015, o PDSP decidiu apoiar con un dos seus dous concelleiros a investidura do candidato de Sadamaioría, Benito Portela Fernández.

## Notas
Nina Agdal

**Nina Brohus Agdal**, nada o 26 de marzo de 1992, é unha modelo dinamarquesa.

## Career 
Agdal asinou con Elite Model Management. Medrou en Hillerød, Dinamarca, e foi imaxe de Billabong, Victoria's Secret, Bebe Stores e Calzedonia.  Tamén apareceu nas edicións de Vogue Mexico, Elle, Cosmopolitan e CR de Carine Roitfeld . No 2012, fixo a súa primeira aparición en *Sports Illustrated Swimsuit Issue* e foi posteriormente mencionada en "Rookie of the Year". No 2014, apareceu na cuberta do 50 aniversario de *Sports Illustrated Swimsuit Issue* con Chrissy Teigen e Lily Aldridge.

## Filmografía 
**Entourage (filme)* (2015) (cameo)

## Vida persoal 
Nina Agdal saíu co cantante británico Max George. Dende maio de 2016 mantén unha relación co actor estadounidense Leonardo DiCaprio.

## Notas 
## Véxase tamén
Árabe andalusí

O **árabe andalusí**, tamén chamado **algarabía**, foi un dialecto da lingua árabe falado en Al-Andalus, o territorio da Península Ibérica (modernos España e Portugal) que formou parte do mundo islámico entre os séculos VIII e XV. É unha lingua morta xa que trala expulsión dos mouros no século XVII, estes integráronse coas poboacións do norte de África perdendo co tempo a súa variedade distintiva, que seguiu á conquista cristiá, pero aínda se emprega na música andalusí e exerceu unha influencia considerable nos dialectos de cidades como Tetuán, Fez, Rabat, Tánxer, Nedroma, Tilimsen, Mostaganem, Cherchell e Alxer. Na Comunidade Valenciana foi a lingua predominante das rexións interiores até comezos do século XVII.

Exerceu algunha influencia no mozárabe, no castelán (particularmente en Andalucía), no ladino, no catalán, no portugués, no bérber, e nos dialectos árabe marroquí, árabe tunisiano, árabe hassani e árabe alxeriano.

## Notas
Mojito Lite

**Mojito Lite** é un grupo musical colombiano de Pop Latino e Soul que debutou na industria musical no ano 2011. A agrupación está integrada por Laura Mayolo (Voz), Juan Manuel Medina (Voz) e (Guitarra), Dayhan Díaz (Trompeta), (Flugelhorn) e (Teclados) e Juan Pablo Renteria (Piano).

No 2012, lanzaron o seu primeiro álbum *Versos y Versiones* co cal acadaron recoñecemento nacional. No 2013, estrearon o seu segundo álbum *Una Historia Para Todos* do cal lanzaron o seu exitoso sinxelo *Si Te Molesta* que ocupou a primeira posición en Colombia durante 4 semanas consecutivas, sendo unha das cancións máis exitosas dese ano, e recibiron un nomeamento ó Grammy Latino ademais doutros recoñecementos nacionais.

## Discografía 
* *Versos y Versiones* (2012)
* *Una Historia para Todos* (2013)

## Notas 
## Véxase tamén 
### Ligazóns externas 
* Páxina oficial
Salamandra atra

A ***Salamandra atra*** é un anfibio urodelo da familia dos salamándridos. 

Posúe glándulas velenosas na zona dorsal a modo de protección contra os depredadores.

Os machos son máis pequenos cás femias: as dimensión máximas son 144 mm para os machos, e ata os 151&nbsp;mm para as femias.

## Distribución e hábitat 
Vive normalmente en bosques, pero tamén por riba do límite das árbores, en praderías alpinas,

Normalmente agóchase baixo pedras, toros de árbores e buratos que reteñan a humidade. Excepcionalmente a camada pode chegar até catro crías.

* *S. atra atra* Laurenti, 1768, a subespecie nominal. 
* *S. atra pasubiensis* Bonato & Steinfartz, 2005, restrinxida a unha pequena área da provincia italiana de Vicenza (Véneto), no monte Pasubio, cuberta de pequenas manchas amarelas.
* *S. atra aurorae* Trevisan, 1982, presente na Italia nororiental, nunha área restrinxida nos altoplanos de Vezzena e de Asiago, cuberta de amplas manchas esvaecidas branco-amarelentas que a fan moi parecida á píntega ou salamántiga común. Foi elevada a rango de especie por algúns autores.
* *S. atra prenjensis* Miksic, 1969, difundida polos montes Cvrsnica e Prenj nos Alpes Dináricos, preto de Saraxevo. É unha subsespecie de validez cuestionada.

## Status de conservación 
A Unión Internacional para a Conservación da Natureza e dos Recursos Naturais cualificou en 2009 o estado de conservación da especie como *LC* (pouco preocupante), cualificación que se mantén a día de hoxe, debido á súa ampla área de distribución, a tolerancia en certa medida á modificación do seu hábitat, á presumíbel gran poboación, e porque é pouco probable que esta estea declinando rapidamente como para cualificar o seu estado nunha categoría ameazada.

Porén, a subespecie *Salamandra atra aurorae* cualifícase *en perigo crítico* porque a súa área de dispersión é probablemente de menos de 100&nbsp;km2, todos os individuos poden estar nun só lugar, e continúa o declive da calidade do seu hábitat no *Altopiano dei Sette Comun*, nos preralpes italianos.

## Notas 
## Véxase tamén 
### Bibliografía 
* Arnold, E. N. & Burton, J. A. (1978): *Guía de campo de los reptiles y anfibios de España y Europa*. Barcelona: Ediciones Omega, S. A. ISBN 94-2820-488-8.

### Outros artigos 
* Urodelos
* Salamandroideos
* Salamándridos

### Ligazóns externas 
* *Salamandra atra* en Amphibian Species of the World.
* *Salamandra atra* en AmphibiaWeb 
* *Salamandra atra*  en Fauna Europaea. 
* *Salamandra atra* Laurenti, 1768 no ITIS. 
* *Salamandra atra* no NCBI. 
* *Salamandra atra* na EOL .
*
*
Kraken (grupo musical)

**Kraken** é un grupo musical colombiano de hard rock e heavy metal. Fundado na cidade de Medellín en xuño de 1984. Ten gran fama en Colombia e Hispanoamérica dende os anos 80. O seu vocalista, letrista e líder é Elkin Ramírez, recoñecido pola súa particular técnica vocal e que caracterizou ó grupo dende os seus comezos.

## Discografía 
### Álbums de estudio 
**Kraken I* (1987)
**Kraken II* (1989)
**Kraken III* (1990)
**Kraken IV: Piel de Cobre* (1993)
**Kraken V: El Símbolo de la Huella* (1995)
**Una Leyenda del Rock* (1999)
**Humana Deshumanización* (2009)

### Álbums en directo
**Kraken en Vivo: Huella y Camino* (2001)

### Álbums recompilatorios 
**Kraken I + II* (1993)
**Kraken IV + V: Vive el Rock Nacional* (2004)
**Kraken Filarmónico* (2006)

### Álbums de tributo 
**Tributo al Titán* (2004)
**Tributo Internacional a Kraken* (2008)

### DVD 
**Kraken 30 años - La Fortaleza del Titán* (2014)

## Notas
Ekhymosis

**Ekhymosis** é un grupo de música colombiano formado en Medellín, Colombia polo artista Juanes e Andrés García, quen a través da súa traxectoria e trocos no interior da súa formación, amosaron diferentes xéneros musicais, dende o Speed Metal con que orixinalmente foi concibido, e que hoxe en día é retomado pola formación actual, até o Pop Latino que deu a coñecer internacionalmente a quen fora daquela o seu cantante e líder, Juanes.

## Notas
Guacamaio azul e amarelo

miniatura|*Ara ararauna*.
O **guacamaio azul e amarelo** (*Ara ararauna*), é unha gran ave de América do Sur de cor azul e amarela. Forma parte da familia de papagaios neotropicais coñecidos como guacamaios. Habita nas selvas (especialmente varzea, pero tamén noutras seccións de *terra firme* e bosque inundado) e zonas arboradas de América do Sur. É moi popular na avicultura por mor das súas cores, habilidade para falar e estreita relación cos humanos.

## Notas 
## Véxase tamén 
### Bibliografía 
*
Rede persoal de aprendizaxe

Unha **rede persoal de aprendizaxe** é unha rede de aprendizaxe informal que consiste de xente que aprende interactuando e derivando coñecemento desde unha contorna persoal de aprendizaxe. Nunha rede persoal de aprendizaxe (RPA, ou PLN polas súas siglas en inglés, moito máis coñecidas), unha persoa fai unha conexión con outra persoa coa intención específica de que ocorra algún tipo de aprendizaxe debido á conexión.

As redes persoais de aprendizaxe comparten unha forte asociación co concepto de contorna persoal de aprendizaxe. Martindale & Dowdy  describe unha contorna persoal de aprendizaxe como unha "manifestación dun proceso informal de aprendizaxe do aprendiz vía a web".

## Aspectos 
De acordo coa teoría do conectivismo desenvolvida por George Siemens e Stephen Downes, o "epítome do conectivismo" é que os discentes crean concexións e desenvolven unha rede persoal que contribúe ó seu desenvolvemento persoal e profesional, e ó seu coñecemento.

## Recoñecemento oficial 
A Unión Europea no seu Lifelong Learning Programme 2007–2013 ten recoñecido o potencial das RPA apoiando con presuposto o proxecto aPLaNet project (Autonomous Personal Learning Networks for Language Teachers/Redes persoais de aprendizaxe autónomo para mestres de lingua). O proxecto explica o valor dos RPA para o desenvolvemento profesional dos educadores de linguas.

## Notas 
## Véxase tamén 
### Outros artigos 
* Conectivismo (teoría da parendizaxe)
* Aprendizaxe en rede

### Ligazóns externas 
* European Union funded education project "Autonomous Personal Learning Networks for Language Teachers" (acrónimo aPLaNet)
* Presentación sobre o desenvolvemento de redes persoais de aprendizaxe da Radford University
Floración de algas nocivas

miniatura|dereita|Can nadando entre algas en floración en Swepsonville, North Carolina (2008).
A **floración de algas nocivas** é un proceso natural de crecemento masivo dalgunhas especies de fitoplancto que conteñen compostos químicos tóxicos para organismos acuáticos ou humanos. As biotoxinas mariñas que se xeran nestas floración causan algún tipo de malestar ou morte de organismos susceptibles a eses compostos. De xeito común as floracións de algas mariñas denomínanse *mareas vermellas*, que son un dos casos de floracións de algas que descoloran a auga. Porén, só algúns casos das mareas vermellas teñen microalgas que liberen biotoxinas e, polo tanto, sexan casos de floración de algas nocivas. A meirande parte das floracións de algas nocivas prodúcense sen necesidade de chegar a concentracións celulares elevadas das microalgas que produzan biotoxinas e sen producir descoloracións na auga.

## Notas 
## Véxase tamén 
### Outros artigos 
* Floración de algas
* Marea vermella
Baldengadhi

**Baldengadhi** é unha vila no distrito de Palpa, na zona de Lumbini, no sur do Nepal. No ano 2001, segundo o censo do Nepal, tiña unha poboación de 4529 habitantes vivindo en 755 fogares.

## Notas
Boa arco da vella

A **boa arco da vella** (*Epicrates cenchria*) é unha especie de boa terrestre distribuída por América Central e América do Sur. É chamada así polo resplandor iridescente do seu corpo cando está exposto á luz do sol.

## Descrición 
Ten o dorso pardo-avermellado con manchas negras e o ventre amarelado. A súa dentición é áglifa e por tanto non é pezoñenta. Pode chegar a medir máis de 2 m de longo e vivir máis de 25 anos. É tímida e nocturna e vive en ríos, regatos, lagos e pantanos onde se alimenta de pequenos roedores, lagartos e aves. É unha especie vivípara.

A pesar de requirir unhas condicións de humidade e calor moi específicas, esta especie é bastante común, debido á súa beleza, no mercado dos animais de compaña. Durante os anos 80 e o comezo dos 90, eran exportadas en número considerable desde Suriname. Hoxe, polo contrario, poucas das que se ofrecen á venda proceden da exportación, e a maioría foron criadas en catividade.
esquerda|miniatura|Boa arco da vella mostrando o seu colorido.
## Distribución 
Esta especie encóntrase no Panamá, en Colombia, en Venezuela, en Trinidad e Tobago, Güiana, no Brasil, no Perú, en Bolivia, no Paraguai e na Arxentina.
## Taxonomía 
As subespecies distínguense entre si polas pintas na pel e pola rexión de orixe. É raro encontrar dúas especies no mesmo hábitat.
Passos & Fernandes (2008) sostiveron que algunhas destas subespecies eran sinónimos e elevaron outras ao rango de especies..

**E. c. alvarezi*
**E. c. assisi*
**E. c. barbouri*
**E. c. cenchria*
**E. c. crassus*
**E. c. maurus*
**E. c. polylepis*

## Notas 
## Véxase tamén 
### Outros artigos 
*Boidos
**boa constrictor*
Yours, Mine & Ours (filme de 2005)

***Yours, Mine & Ours*** é un filme estadounidense de comedia familiar dirixido por Raja Gosnell que se estreou no 2005. Conta a historia dunha familia con dezaoito fillos, de entre 4 e 18 anos. Está protagonizado por Dennis Quaid e Rene Russo e é un remake do filme de 1968 Yours, Mine and Ours. Foi producido por Metro-Goldwyn-Mayer e Nickelodeon Movies, e distribuído por Paramount Pictures e Columbia Pictures.

## Personaxes 
* Dennis Quaid como Frank Beardsley
* Rene Russo como Helen North

;Os oito Beardsley
* Sean Faris como William, 18
* Katija Pevec como Christina, 17
* Dean Collins como Harry, 15
* Tyler Patrick Jones como Michael, 13
* Haley Ramm como Kelly, 12
* Bridger e Brecken Palmer como Otter e Eli, 7
* Ty Panitz como Ethan, 4

;Os dez North
* Danielle Panabaker como Phoebe, 17
* Drake Bell como Dylan, 16
* Lil' JJ como Jimi, 15
* Miki Ishikawa como Naoko, 14
* Miranda Cosgrove como Joni, 11
* Slade Pearce como Mick, 9
* Andrew Vo como Lau, 8
* Jennifer e Jessica Habib como Bina e Marisa, 6
* Nicholas Roget-King como Aldo, 4

;Personaxes secundarias
* Rip Torn como Comandante Sherman
* Linda Hunt como Mrs. Munion
* Jerry O'Connell como Max Algrant
* Josh Henderson como Nick De Pietro 
* David Koechner como Captain Darrell Edwards
* Dan Mott como Repartidor de Pizza
* Matt Lanter como Sam the Dog

## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Parc de l'Espanya Industrial

O '''Parc de l'Espanya Industrial''' (en galego: Parque da España Industrial) é un parque que se atopa entre os barrios de Sants e de Hostafrancs, no distrito de Sants-Montjuïc da cidade de Barcelona, a carón da estación de ferrocarril de Barcelona-Sants.

Foi construído no ano 1985 polos arquitectos Luis Peña Ganchegui, Antón Pagola e Monserrat Ruiz, nos terreos que deixou libres l'Espanya Industrial, unha antiga fábrica téxtil fundada no ano 1847 e que en 1972 se trasladou a Mollet del Vallès. O parque reformouse a fondo no ano 2009.

Hoxe en día, o escorregadoiro do dragón da Espanya Industrial ten unhas reixas que impiden a entrada na parte interior da estrutura.

## Patrimonio
Situados no parc atópanse diferentes elements engadidos no Inventario do Patrimonio Arquitectónico de Cataluña e o Catálogo de Patrimonio Arquitectónico de Barcelona.
O Catálogo de Patrimonio Arquitectónico de Barcelona indica que:
*Teñen protección urbanística (Nivel C): a porta de acceso, a Casa del Mig e as escolas.
*Teñen protección urbanística (Nivel D) as esculturas: Tors de Noia, Neptú e Bous.

## Notas 
## Véxase tamén 
### Ligazóns externas